ઈન્દિરા ગાંધી સરકારની જાહેરાત બાદ 26 જૂન, 1975થી 21 માર્ચ, 1977 સુધી એટલે કે 21 મહિના સુધી દેશભરમાં ઈમરજન્સી લાગુ રહી હતી, જેને ભારતીય લોકશાહીના ઈતિહાસના સૌથી કાળા સમયગાળા તરીકે ઓળખવામાં આવે છે. ઈન્દિરા ગાંધીએ બહુ ચાલાકીથી ઈમરજન્સીની જાહેરાત કરી હતી. એમની અપીલનો સુપ્રીમ કોર્ટમાં સ્વીકાર કરાવવામાં આવ્યો હતો, જેથી રાયબરેલી સંસદીય ક્ષેત્રમાંથી ઈન્દિરા ગાંધીની ચૂંટણીને રદ કરવાના અલાહાબાદ હાઈકોર્ટે આપેલા ચુકાદાને ઉલટાવી શકાય. આમ, ઈન્દિરાએ માત્ર પોતાના અંગત લાભ ખાતર અને સત્તા બચાવવા માટે ઈમરજન્સી લાગુ કરાવી હતી.